Keskustelu:Pietarsaari

message: Kevään aikana laajensin artikkelia runsaasti. Yritän saada artikkelin mahdollisimman laadukkaaksi. Haluasin kuulla kehitysehdotuksia.--SamiKullström (keskustelu) 21. heinäkuuta 2019 kello 01.49 (EEST)
replies: text: Ja hyvin olet laajentanutkin! Kannattaisin tollaisenaan jo lupaavaksi. Artikkeli tarvitsisi hieman kielenhuoltoa ja kattavamman lähteistyksen HA- tai SA-tasolle. --Vnnen (keskustelu) 23. heinäkuuta 2019 kello 13.37 (EEST)
replies: text: :En ole varma, onko 'Hankkeet'-osio tarpeellinen. Se myös vanhenee kovin nopeasti. Lisäksi, kuva on aina myös kiva. Lisäsin hieman kuvia, mutta kuvata voisi esimerkiksi sataman, terveyskeskuksen, jonkin kouluista, esplandin jne... Myös kuva, jossa ruutukaava näkyisi voi olla kiva, muttei pakollinen. --Vnnen (keskustelu) 23. heinäkuuta 2019 kello 14.00 (EEST)
replies: text: ::Ja vielä. Pietarsaaren kunnassa näyttäisi olevan myös ihan maaseutua. Siitä olisi hyvä mainita ja kuvailla sitäkin kolkkaa. --Vnnen (keskustelu) 23. heinäkuuta 2019 kello 14.11 (EEST)
replies: text: :::Kaupunginosien numerot sekä suomen- ja ruotsinkieliset nimet voi lähteistää Pietarsaaren kaupungin karttapalvelusta kohdasta "Aluejaot > Kaupunginosat". Kaikista kaupunginosista olisi hyvä olla edes lyhyet artikkelialoitukset olemassa. --Raksa123 (keskustelu) 26. heinäkuuta 2019 kello 02.19 (EEST)
replies: text: ::::Raksa123, osaatko sanoa miksi karttapalvelu antaa kolme eri Keskusta-nimistä kaupunginosaa? --Vnnen (keskustelu) 26. heinäkuuta 2019 kello 11.23 (EEST)
replies: text: :::::En, mutta Tampereella Amuri näyttää jakautuvan kaupunginosiksi numero 4 ja 5. Pietarsaaren Pohjoisnummi on sekin jaettu kahteen osaan, eikä kaupunginosaa 40 ole lainkaan. Miten muuten Pietarsaaren länsiosan maaseutualue kannattaisi käsitellä, kun siellä ei ole kaupunginosajakoa? Kansakouluja siellä ei näytä vanhojen karttojen perusteella olleen ja kyläjaossa se kuuluu Vestersund-nimiseen kylään. Paikannimiä peruskartalla ovat Nabba, Pörkenäs, Fäboda, Nätihamnen, Hällan ja Ådo (saari), mutta onko niistä kerrottavaa. --Raksa123 (keskustelu) 28. heinäkuuta 2019 kello 15.56 (EEST)
replies: text: ::::::Fäbodassa on uimaranta, luontopolkuja, ravintola, sekä asuntovaunualue ympärivuotisilla vuokrapaikoilla.--SamiKullström (keskustelu) 28. heinäkuuta 2019 kello 17.04 (EEST)
replies: text: :::::::Pörkenäsissä on leirikeskus, josta voisi mainita.--SamiKullström (keskustelu) 28. heinäkuuta 2019 kello 19.48 (EEST)

text: Kielenhuoltoa tarvitaan kyllä ihan runsaasti. Aloitin historiaosuudesta. Paikoin on hieman turhan yksityiskohtaista tietoa, muun muassa seurakuntien perustamispäivät. Sinällään varmaankin ihan kattava kokonaisuus aiheestaan. Tällaista tyylihuoltoa on vain tehtävä. --PtG (keskustelu) 26. heinäkuuta 2019 kello 22.53 (EEST)

text: Viitteissä on turhaa samojen teosten tiedot moneen kertaa. Pitäisi laittaa lähdeluetteloon esimerkiksi "Pekka Toivanen, Fjalar Finnäs, Kai Hoffman: Pietarsaaren historia osa IV. Pietarsaaren kaupunki, 2002" ja sitten tekstissä viitata tuohon Toivanen, Finnäs, Hoffman, s. 16. --PtG (keskustelu) 27. heinäkuuta 2019 kello 19.44 (EEST)

text: Luettelo osakuntaliitoksista Suomessa mukaan Pietarsaaren mlk:sta on liitetty kaupunkiin alueita 1950 ja 1977. Löytyisikö kaupungin historiasta tietoja, mitkä alueet tarkalleen liitettiin ja onko alueliitoksia tehty aikaisemminkin? Vuoden 1972 peruskartassa kaupungin keskustasta länteen olevat maaseutualueet eivät ainakaan vielä kuuluneet kaupunkiin. Ehkä liitokset selittävät myös sen, miksi Pedersören kirkko on kaupungin alueella. --Raksa123 (keskustelu) 28. heinäkuuta 2019 kello 15.56 (EEST)

text: Artikkeli Kråkholma siirrettiin nimelle Itänummi, koska artikkelin mukaan kaupunginosa on senniminen ja Kråkholmaa ei näy nykyään peruskartassakaan paikannimenä. Toisaalta Kråkholman asuinalue on näemmä valtakunnallisesti merkittävä rakennettu kulttuuriympäristö. Kartan perusteella Pietarsaaressa näyttää olevan muitakin vastaavia kohteita. Itänummen artikkelia pitäisi joka tapauksessa täydentää jollain tavalla. Artikkelin vanhassa versiossa on lukenut ilman lähdettä rautatien eri puolella olevien kaupunginosien eriarvoisuudesta. Jos tämä pitää paikkansa, niin siitä on varmaan tietoa Pietarsaaren historiassakin. --Raksa123 (keskustelu) 30. heinäkuuta 2019 kello 15.35 (EEST)

text: Olen lueskellut hiljalleen, joten parannusehdotuksia tulee tipotellen. Voisko tuohon kunnalliset asiat -osioon lisätä yleisesti päätöksenteosta. Miten valtuuston, kaupunginjohtajien ja eri lautakuntien roolit menevät? Ehkä ne ovat monissa kunnissa samanlaisia. --PtG (keskustelu) 30. heinäkuuta 2019 kello 18.54 (EEST)

text: Pietarsaaren kaupungin nettisivuilta olen tietoa ottanut artikkeliin. Historia-osiossa on lisäämäni maininta Kytömäen kaupunginosasta, joka rakennettiin 1970-luvulla. Pietarsaaren kaupungin karttapalvelusta ei kuitenkaan löydy kaupunginosaa Kytömäki. Olisiko kyseessä siis Itälän kaupunginosan osa-alueesta? Itälän eteläisestä osasta löytyy Kytömäentie, sekä Kytömäen päiväkoti.--SamiKullström (keskustelu) 6. elokuuta 2019 kello 18.23 (EEST)
replies: text: :Kytömäki-nimistä kaupunginosaa ei siis kartan perusteella ainakaan nykyään ole olemassa, eikä välttämättä ole koskaan ollutkaan. Monia paikkoja saatetaan arkikielessä kutsua kaupunginosiksi, vaikka ne eivät virallisesti sellaisia olisikaan. Maantieteeseen voisi lisätä Pohjanmaalle ominaisesta maankohoamisesta, mm. siitä miten rantaviiva on vetäytynyt (esim. Kirkkoranta on nykyään kaukana merestä). Pietarsaari-nimen tausta on parempi lähteistää Suomalaisen paikannimikirjan avulla, ja jättää finder.fi ja Suomalaisuuden liitto pois lähteistä. Pörkenäsistä voisi kirjoittaa vielä artikkelin, niin sitten maaseutualueet on huomioitu. Kaupunginjohtajia voisi etsiä pidemmälle taaksepäin. Pietarsaaressa on aina ollut ruotsinkielinen enemmistö, toisaalta RKP:llä ei ole ollut enemmistöä valtuustopaikoista vuodesta 1936 lähtien. Talous-osion voisi irrottaa ==-tason kappaleeksi, koska se ei liity kaupunkiorganisaation toimintaan ja kärkihankkeet voisi jättää pois. Väestö-osiossa olisi mielenkiintoista tietää, miten ruotsin- ja suomenkielisten osuus on vaihdellut kauempana menneisyydessä, lukuja löytyy ainakin Suomen tilastollisista vuosikirjoista. Loma-asutuksen osalta voisi kuvailla, mille alueille ne runsaimmin sijoittuvat. Kaikista Pietarsaaren peruskouluista ja miksei muistakin oppilaitoksista voisi tehdä ainakin artikkelialoitukset. Mahtaako Pietarsaaressa olla paljon entisiä peruskouluja tai kansakouluja, jotka on jo lakkautettu. Pietarsaaren kirjastokin on merkittävä aihe omaksi artikkeliksi. Malmin sairaala on niinikään merkittävä aihe. Pännäisistä Alholmaan johtava rautatie kannattaa mainita, kuten myös se että Pietarsaaressa on (ollut) rautatieasema ja henkilöliikennettä junilla. --Raksa123 (keskustelu) 8. elokuuta 2019 kello 23.23 (EEST)

text: :Kohdan Pietarsaari#Kulttuurintekijöitä voisi muuttaa kokonaan erilliseksi osioksi "Tunnettuja pietarsaarelaisia" ja lisätä mukaan muitakin henkilöitä. Nähtävyydet-osiot on hiukan ongelmallinen rajauksen osalta, ehkä sen kohteita voisi siirtää muihin osioihin ja jättää jäljelle "Museot". Jotain voisi lisätä Pietarsaaren poliisitoimesta ja oikeuslaitoksesta ennen ja nykyään, samoin palokunnan osalta. --Raksa123 (keskustelu) 9. elokuuta 2019 kello 01.18 (EEST)

text: Artikkeli on tässä muodossaan erittäin hyvin kirjoitettu etenkin siinä mielessä että se on kirjoitettu hyvin tiiviisti ja selkeästi olennaiseen keskittyen, erittäin tasapainoisesti ja lyhyellä ilmaisulla. Välittömästi on tarvetta lähinnä kielenhuollolle ja pikkuviilauksille. (Nyt ainakin nimen alkuperä toistuu samalla lauseella kahdessa eri kohdassa, ja se, että Pedersören kirkko sijaitsee Pietarsaaressa, voi olla hyvä mainita myös tekstissä. Taajama-osuuden on aihetta kaikissa kunta-artikkeleissa muokkannut käyttäjä muotoillut kovin sekkaperäisesti. Siinä voisi osan selitykistä siirtää lähdeviitteeseen.)

text: Itse asiassa en ehkä ainakaan heti kannata osiota tunnettuja Pietarsaarelaisia. Vaihtoehtoisesti voi tehdä luettelosta oman artikkelinsa (niin kuin on osana laajempaa projektia jo taideteoksista) ja mainita ehkä todella merkittäviä henkilöitä artikkelin tiiviin ja tasapainoisen käsittelytavan mukaisesti  valikoidusti muissa osioissa. - Eli näin artikkeli voisi pikemminkin käsittelytavaltaan kehittyä malliksi muille artikkeleille tässä suhteessa, kun muutenkin laajoja ja etenkin luettelomuotoisia sisältöä erotellaan pääartikkeleiksi. Nähtävyydet osio vaikuttaa nyt sellaiselta, että siinä on objektiivisesti ja tiivisti esitetty oikeasti keskeiset "yleiset" matkailukohteet, lähinnä voi ehkä arvioida kuuluuko tämä osio otsikon kulttuuri alle. Mutta ehkä se lopulta kuuluukin (niin kuin nyt on urheilukin). Nythän esim. luonnosta ja arkkitehtuurista syvällisemmin kiinnostuneet löytävät näiden alojen kiinnostavat kohteet ao. osioista. Kärkihankkeissa kai nyt tieto ainakin maakuntauudistyuksen toteutumisesta 2020 lienee vanhentunut.

text: Jäsentelyn ja tekstin tiiviyden ja kokonaisuuden tasapainoisuuden osalta tämä taitaa kuulua parhaisiin tämän kokoista Suomen kuntaa tai kaupunkia käsitteleviin artikkeleihin jo nyt. Kelpaisi siis malliksi.--Urjanhai (keskustelu) 9. elokuuta 2019 kello 01.36 (EEST)
replies: text: :Jäsentelyn osalta kirjoitan sivulle Keskustelu Wikipediasta:Artikkelimalli/Suomen kunta. --Raksa123 (keskustelu) 9. elokuuta 2019 kello 01.56 (EEST)
replies: text: ::Tuo artikkelimallityöskentely on tosiaan myös erittäin arvokasta. Tehtyjä eri artikkelimallilistauksia käyttäen voi saada lisäajatuksia siitä, mitä mahdollisesti vielä pitäisi käsitellä ja missä järjestyksessä olisi paras käsitellä.  En vielä ehtinyt (enkä nyt ehdikään) verata tätä niihin, mutta yksittäisenä artikkelitoteutuksena tässä kiinnitti huomiota eittäin ansiokas tiiviys, taloudellisuus ja olennaiseen keskittyminen valitun jäsennyksen puitteissa. --Urjanhai (keskustelu) 9. elokuuta 2019 kello 13.19 (EEST)

text: Kielenhuoltoa tehty ja selvennyspyyntöjä laitettu. Jos lisäsin liikaa linkityksiä, niin mahdollisesti epämerkittävistä aiheista niitä voi poistaa. --Raksa123 (keskustelu) 9. elokuuta 2019 kello 19.49 (EEST)

text: Oli laitettu artikkeliin selvennyspyyntöä, että mitä tarkoittaa alueliitto. Tarkistin lähteenä käyttämästäni kirjasta "Pietarsaaren historia", että tosiaankin kyseinen termi on käytössä myös alkuperäisessä tekstissä. Koitin googlella etsiä tietoa, mutta ei kovin paljoa löydy. Jonkun Ylen uutisen mukaan alueliitto koulutti yhteistyössä pelastuslaitoksen kanssa palomiehiä Pohjois-Karjalassa vuonna 2011.--SamiKullström (keskustelu) 9. elokuuta 2019 kello 21.24 (EEST)
replies: text: :Korjasin kohdan. Mässkärin majakkasaaresta voisi myös olla maininta, koska se on RKY-kohde. Muut Pietarsaaren RKY-kohteet onkin varmaan pääosin esitelty. --Raksa123 (keskustelu) 11. elokuuta 2019 kello 14.45 (EEST)

text: Historiaosio on sen verran pitkä, että ehkä myös Pietarsaaren historia olisi mahdollinen artikkeli, jolloin Pietarsaari-artikkelissa olevaa historiaosiota voisi tiivistää. Jos kouluista haluaa kertoa perusteellisemmin, niin Pietarsaaren koulut -artikkelin voi myös tehdä. Poliisi- ja oikeustoimen osalta mahdollisia artikkeliaiheita olisivat Pietarsaaren raastuvanoikeus (vuoteen 1993?), Pietarsaaren poliisilaitos (vuoteen 1996) ja edellisen seuraaja Pietarsaaren kihlakunta (1996) (toiminnassa vuoteen 2007). --Raksa123 (keskustelu) 21. elokuuta 2019 kello 00.31 (EEST)
replies: text: :Pietarsaaren historia on todella erinomainen artikkelivinkki. --Höyhens (keskustelu) 21. elokuuta 2019 kello 02.24 (EEST)

text: :Raksa123:n ehdottamista aiheista on nyt artikkelit.--SamiKullström (keskustelu) 4. syyskuuta 2019 kello 19.08 (EEST)

text: Alkaisiko artikkeli olla valmis äänestykseen hyväksi tai suositelluksi? --Raksa123 (keskustelu) 17. syyskuuta 2019 kello 14.15 (EEST)
replies: text: : Musta selvästi suositeltu. Tässä on kaikki oleellinen ja jopa paljon vähemmän oleellista. Ainoa asia, mikä vielä pitäisi korjata, niin on johdanto: nyt se ei ole vielä tiivistelmä artikkelista. --PtG (keskustelu) 17. syyskuuta 2019 kello 16.50 (EEST)
replies: text: ::Juu SA-äänestykseen vaan. --Vnnen (keskustelu) 17. syyskuuta 2019 kello 19.23 (EEST)
Artikkelin lopussa on mallinne "Pietari Brahen perustamat kaupungit". Pietarsaari on Ebba Brahen perustama.--62.80.150.220 9. marraskuuta 2022 kello 07.41 (EET)
thread_title: Arkistoitu vertaisarviointi